|  |
| --- |
|  |
|  Број: 404-120/2020-03 |
|  Датум: 01.07.2020. године |
|   |

**Предмет:** Питање и Одговор на питање број 4 у вези конкурсне документације за јавну набавку радова – Изградња два резервоара од по 20.000 m3 Р-23 и Р-25, мешачке кућице МК-23/25 и пратеће инфраструктуре са повезивањем на постојећу инфраструктуру на складишту нафтних деривата Смедерево у Смедереву, ЈН бр. 7/2020-03

**Питање 1:**

''Molimo vas da nam odgovorite na pitanja vezano za JN broj 7/2020-03 - Izgradnja dva rezervoara od po 20.000 m3 R-23 i R-25, mešačke kućice MK-23/25 i prateće infrastrukture sa povezivanjem na postojeću infrastrukturu na skladištu naftnih derivata Smederevo u Smederevu:

1. U samoj tenderskoj dokumentaciji, kao i u projektnoj dokumentaciji u koju smo imali uvid prilikom obilaska objekta 24.06.2020. (u P&I dijagramima i razvijenim šemama) referencira se na PLC SIMATIC i na njegovo proširenje. Međutim, prilikom obilaska objekta utvrdili smo sledeće faktičko stanje: u Dispečerskom centru se nalazi PLC Atlas XP2 (JA01) i SCADA VIEW4 IMP-Automatika doo Beograd, a jedini Siemens PLC postoji na Pristanu 1.

S obzirom da se u tabeli „III. B. 2. OPREMA ZA PROŠIRENјE PLC-a“ na stranama 75/114 i 76/114 konkursne dokumentacije zahteva „OPREMA ZA PROŠIRENJE PLC-a (dispečerskom centru); SCAD-a SISTEMA I TANK MASTERA“ odnosno u napomenama stoji:

„2. Za proširenje postojećeg SCAD-a sistema potrebno je angažovati specijalizovanu firmu koja se bavi izradom Softvera, komunikacijama i proširenjem PLC/SCADA sistema (sa odgovarajućom Licencom).

3. Za izradu softvera i proširenje postojećeg PLC-a za kontrolu i upravlјanje MOV ventilima potrebno je angažovati specijalizovanu firmu koja se bavi izradom Softvera, komunikacijama i proširenjem PLC/SCADA sistema ( sa odgovarajućom Licencom).“

molimo vas da nam odgovorite koji je postojeći SCAD-a sistem i koji je postojeći PLC koji su predmet proširenja prema ovoj konkursnoj dokumentaciji, i da u skladu sa vašim odgovorom izvršite eventualnu izmenu i usklađivanje konkursne dokumentacije sa faktičkim stanjem na terenu.

2. Da li će se novoizgrađeni cevovodi povezati na cevovode sa Pristana 3 i na Pumparnice P-340 i P-341? Pumpe u tim pumparnicama kontroliše PLC IMP Automatika i eventualna proširenje bi se odnosila na sistem IMP Automatika. Prilikom obilaska objekta, uvidom u P&I dijagram stekli smo utisak da se planira spajanje tih cevovoda? Molimo vas da se izjasnite po ovom pitanju.

3. Da li se planira otprema goriva iz novih rezervoara preko Autopunilišta? Taj proces kontroliše PLC (JA05) IMP Automatika i bilo bi potrebno njegovo proširenje. Molimo vas da odgovorite da li je ovo takođe predmet javne nabavke?

4. Prilikom obilaska objekta od kolega sa Skladišta NIS dobili smo informaciju da se planira instalacija PLCa na Pristanu 2 (koji trenutno ne postoji), koji bi kontrolisao punjenje i otpremu sa novih rezervoara. Molimo vas da odgovorite da li je taj PLC takođe predmet javne nabavke, s obzirom da nismo naišli na takav zahtev u konkursnoj dokumentaciji?''

**Одговор 1:**

Наручилац остаје у свему код захтева да се понуде дају према ''Предмеру'' из конкурсне документације и у складу са пројектно-техничком документацијом за извођење предметних радова. Пројектно-техничка документација је доступна свим заинтересованим потенцијалним понуђачима у просторијама Републичке дирекције за робне реузерве, Дечанска 8а, уз предходну најаву електронском поштом на адресу: ***miroslav.vucetic@rdrr.gov.rs***

Предемт набавке је само опрема која је назначена у ''Предмеру'' из конкурсне документације и/или пројектно-техничке документације за ПРВУ ФАЗА ИЗГРАДЊЕ – Два резервоара од по 20.000m3 (R-23 i R-25), мешачка кућица намењена за заштиту од пожара наведених резервоара (MK-R23/25), као и инфраструктура неопходна за аутономан рад ова два резервоара.